**HOOLDUSLEPING NR 2024-4**

**Estral Grupp OÜ,** reg nr 11132816 ühelt poolt (edaspidi Tööettevõtja) **Ragnar Lepp** isikus ja **Riigimetsa Majandamise Keskus**, reg nr 70004459, keda esindab Lääne piirkonnajuht **Aavo Urbel** isikus teiselt poolt (edaspidi Tellija) (edaspidi koos ja ühiselt Pooled) sõlmisid käesoleva korraliste hooldustööde (edaspidi Teenus) osutamise lepingu (edaspidi Leping) alljärgnevas:

# Lepingu objekt

# 1.1 RMK Piirsalu kontor. Koidu tn 3, Risti alevik, Lääne-Nigula vald 90901, Lääne maakond

# Teenuse algus

* 1. Töövõtja alustab Teenuse osutamist alates 01.09.2024.

# Tööettevõtja poolt teostatavad tööd

* 1. Tööettevõtja poolt hooldatavad ventilatsiooniseadmed on alljärgnevad:

RMK Piirsalu kontori ventilatsiooni hooldus (kokku 2 seadet)

* Ventilatsiooniagregaat **SAVE VTR 700 R**

# Korraline hooldus ja erakorralised väljakutsed

* 1. Korralised hooldustööd on Tööettevõtja poolt lisas 1 märgitud ventilatsiooniseadmetele teostatavad hooldustööd, mis teostatakse vastavalt nende tootja tehase poolt koostatud hooldusjuhendile.
  2. Korraline hooldus ei hõlma suuremaid remonditöid, ümberehitusi ega seadmete ja osade vahetusi (välja arvatud seadmete remonditööd, millele laieneb seadmete tootja tehasegarantii või Tööettevõtja poolt teostatud töödele ja varuosale antud garantii.) Korraline hooldus ei hõlma ka ventilatsioonitorustikke ja nende lõppelemente.
  3. Erakorralise rikke ilmnedes saadab **Tellija Hooldajale** sellekohase teate e-mail aadressil **hooldus@estral.ee** või helistades telefoninumbril: **+372 5898 6888**

# Tööettevõtja kohustused

* 1. Tööettevõtja kohustub:
     1. teostama korralisi hooldustöid tööpäevadel ajavahemikul 8.00 - 16.30. Mis tahes hooldustööde teostamine tuleb eelnevalt kooskõlastada Tellijaga;
     2. alustama väljakutse puhul vea likvideerimist hiljemalt 2 tööpäeva jooksul;
     3. kooskõlastama teostatavad korralised hooldustööd kontaktisikuga**: Terje Edur (haldusspetsialist), tel +372 5600 3612 e-post: terje.edur@rmk.ee**
     4. tehnilisse dokumentatsiooni sisse viima kõik tehnilised muudatused Tööettevõtja poolt sooritatud korraliste hooldustööde käigus tehtud muudatuste ulatuses.
     5. teostama korralised hooldustööd vastavuses kehtivatele hooldusjuhenditele, kvaliteedi- ja keskkonnaohutuse nõuetele, samuti sanitaarnõuetele. Töövõtja kohustub kasutusele võtma hoolduspäeviku.
     6. kasutama korralise hooldustööde teostamiseks töötajaid, kes on piisava professionaalsuse ja kogemustega.
     7. koristama prügi, mis on tekkinud tema poolt läbiviidavate tööde käigus ja viima selle Tellija poolt näidatud prügikonteinerisse.
     8. kinni pidama Tellija poolt antud kirjalikest ja suulistest juhistest, mis puudutavad Tellija territooriumil ja ruumides liikumist, tuleohutust, tööohutust, puhtuse- ja hügieeninõudeid.
  2. Kui töö tegemisel selgub negatiivse tulemuse paratamatus või seadme remontimise otstarbetus, on Tööettevõtjal õigus katkestada töö tegemine, teatades sellest koheselt Tellijale koos rikke tegeliku põhjusega. Sellisel juhul on Lepingu osapooled kohustatud operatiivselt läbi vaatama tööde jätkamise otstarbekuse ja vastavalt kokkuleppele tellima vajaminevad detailid ja seadmed teostatava töö lõpetamiseks.

# Tellija kohustused

* 1. Tellija kohustub:
     1. kindlustama Tööettevõtjale juurdepääsu hooldatavatele seadmetele ja vajalikud väljalülimised hooldustööde teostamiseks eelnevalt kokkulepitud tööde teostamise ajaks;
     2. tasuma vastavalt Lepingu p 5 sätestatud tingimustel ja korras Töövõtjale tema poolt tehtud rahalised kulutused. Samuti need kulutused, mis on hädavajalikud seadmete ja nende oluliste osade soetamiseks ja/või paigaldamiseks juhul, kui Tööettevõtja poolt tarnitud seadmetel ja seadmete olulistel osadel ei ole kehtivat garantiiaega;
     3. teavitama Tööettevõtjat Tellija territooriumil ja ruumides liikumise korrast, samuti töökaitse ja tuleohutuse ning muudest Tööettevõtja tegevust puudutavatest sisemistest eeskirjadest.
     4. käitlema hooldus- ja remonditöödest tekkivaid jäätmeid vastavalt jäätmekäitlusseadusele.

# Tööde ja teenuste hind

* 1. Korraline hooldus 2x aastas kogumaksumus­- **475,68 eurot+km** (1x hoolduse hind 237,84 eurot+km).

Sisaldab RMK Piirsalu,Koidu tn 3, Risti kontori seadmete, **SAVE VTR 700 R**  hooldust, filtrikomplekte koos vahetuse ja kasutatud filtrite utiliseerimisega.

Vajadusel lisaks:

* 1. Erakorralise väljakutse tasu – 80,00 eurot+km (sisaldab kuni 1h tööd objektil).
  2. Tunnitariif – 45,00 eurot+km

# Arveldamine

* 1. Tellija tasub hooldustasu kaks korda aastas vastavalt lisas 1 toodud hooldusgraafikule.
  2. Remonditööde ja eriväljakutsete ning tööde käigus vahetatavate detailide ning muude kulutuste eest tasub Tellija vastavalt Tööettevõtjalt saadud arvetele.
  3. Kokkulepitud maksetähtaeg on 14 kalendripäeva.

# Garantii

* 1. Tööettevõtja annab kõigile tema poolt tarnitud varuosadele ja seadmetele garantii vastavalt valmistaja tehase garantiitingimustele.
  2. Garantii ei laiene süsteemivälistel põhjustel või Tellija poolsest ebaõigest kasutamisest tekkinud riketele ja häiretele. Samuti riketele ja häiretele, mis on põhjustatud seadmete normaalsest kasutuskohasest kulumisest ja amortisatsioonist.

# Vastutus

* 1. Kui Tellija ei võimalda Tööettevõtjale eelnevalt kokkulepitud hoolduspäeval hooldustöid teostada, peab ta Tööettevõtjat sellest koheselt informeerima. Tööettevõtjal on õigus Tellijalt nõuda viivituse tõttu tekkinud põhjendatud ja tõendatavate lisakulude korvamist.
  2. Tööettevõtja kohustub omal kulul kõrvaldama garantiiaja põhiajal need rikked ja puudused, mis juhtuvad Lepingule mittevastavast või ebakvaliteetselt teostatud hooldusest ja remondist või Tööettevõtja poolt tarnitud varuosadest.
  3. Tellija peab ilmnenud riketest või toimehäiretest teatama ilma põhjendamatu viivituseta. Kui on põhjust oletada seadmete puudulikku hooldust või vigase detaili põhjustatud ohuolukorra teket, tuleb sellest teatada viivitamatult.
  4. Kui Tellija ei teata ilmnenud puudusest mainitud ajal, kaotab ta õiguse nõuda puuduliku hoolduse või varuosa poolt põhjustatud võimaliku kahju korvamist.
  5. Lepingust tulenevate kohustuste täitmata jätmist või täitmisega viivitamist ei loeta lepingu rikkumiseks, kui selle põhjuseks on vääramatu jõud.
  6. Vääramatuks jõuks loevad pooled ettenägematuid olukordi ja sündmusi, mis ei olene nende tahtest, sh loodusõnnetused ja –nähtused, sõjad, riigivõimu- ja valitsemisorganite otsused või korraldused, streigid, töökatkestused, samuti muud sündmused, mida Eesti Vabariigis kehtiv seadusandlus tunnistab vääramatu jõuna.

# Lepingu kehtivus ja ennetähtaegne lõpetamine

* 1. Leping kehtib üks (1) aasta. Kui üks Lepingu Pool ei teata ette kirjalikult kaks (2) kuud enne Lepingu lõppemise tähtaja saabumist teisele Poolele soovist Leping lõpetada, pikeneb Lepingu tähtaeg igaks järgmiseks üheks (1) aastaks.
  2. Leping jõustub selle allkirjastamise hetkest mõlema Lepingu Poole poolt.
  3. Lepingu võib ühepoolselt lõpetada, kui üks Lepingu Pool ei täida Lepingus sätestatud kohustusi, teatades sellest kirjalikult teisele Poolele üks (1) kuu ette.

# Konfidentsiaalsus

* 1. Lepingu Pooled hoiavad saladuses käesoleva Lepingu tingimused ning Lepingu täitmisega teatavaks saanud informatsiooni teise Poole kohta, v.a. Eesti vabariigi seadusandluses ettenähtud juhud.

# Vaidluste lahendamine

* 1. Lepingu täitmisest tulenevad vaidlused lahendatakse üldjuhul Lepingu Poolte vaheliste kokkulepetega.
  2. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras.

# Lepingu muutmine, täiendamine, teated

* 1. Lepingu muudatused ja täiendused vormistatakse käesoleva Lepingu lisana ning allkirjastatakse Poolte esindajate poolt.

# Lepingu lisa 1 Ventilatsiooniseadmetele tehtavad tehnilised hooldustööd

# Poolte juriidilised aadressid

###### Tellija Töövõtja

Riigimetsa Majandamise Keskus Estral Grupp OÜ

Reg-nr.70004459 Reg-nr. 11132816

Mõisa/3, Sagadi küla, Haljala vald Piirimäe 8, Tänassilma

45403 Lääne-Viru maakond 76406 Harjumaa

Aavo Urbel Ragnar Lepp

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

/allkirjastatud digitaalselt/ /allkirjastatud digitaalselt/

### 

LISA 1 HOOLDUSLEPINGULE NR 2024-4

**Hooldusgraafik ja TEHTAVAD HOOLDUSTÖÖD**

**Hooldusgraafik**

Hooldustööde sagedus : 2x aastas vastavalt kokkulepitud ajale

Seadmed: **SAVE VTR 700 R (2 tk)**

**Ventilatsiooniseadmetele tehtavad tehnilised hooldustööd:**

- kontrollitakse seadmete üldist korrasolekut;

- vahetatakse filtrid;

- kontrollitakse ventilaatorite ja soojusvahetite kinnitusdetaile;

- kontrollitakse õhuvõtu- ja heitõhurestide puhtust;

- kontrollitakse ning vastavalt vajadusele puhastatakse kalorifeereid ja

soojusvaheteid;

- vajadusel teostatakse seadme pisiremonti ja häälestust;

- mootorite töörežiimi kontroll, laagrite kontroll.

Ventilatsiooniseadmetele tehtavad automaatika hooldustööd:

- kontrollitakse juhtautomaatika tööd;

- kontrollitakse elektriliste ühendust ja seadmete olukorda;

- testitakse ventilatsiooniseadme töörežiime;

- vastavalt vajadusele muudetakse seadesuurusi;

- Tellija soovil instrueeritakse kasutajat.

Tellija: Töövõtja:

/allkirjastatud digitaalselt/ /allkirjastatud digitaalselt/